Открита процедура за подбор на участници в програма „Еразъм за публичната администрация“ | ИНСТИТУТ ПО ПУБЛИЧНА АДМИНИСТРАЦИЯ
Институтът по публична администрация (ИПА) е координатор на програмата за професионални стажове на държавни служители „Еразъм за публичната администрация“, организирана от Европейското училище по администрация (EUSA) в Брюксел. Стажовете са с продължителност до 10 дни, като предстоящата сесия ще се проведе в периода 11 – 21 юни 2019 г. В програмата са включени лекции, посещения в институции на ЕС и двудневна сесия по метода на наставничеството (job shadowing) в предварително избран отдел на Европейската комисия или друга институция. За сесията през м. юни 2019 г. България разполага с 1 квота за участие в програмата. С оглед на предстоящите избори за Европейски парламент, колегите не могат да избират тази институция за двудневната сесия по метода на наставничеството.
В тази връзка ИПА открива процедура за набиране на кандидати за участие в предстоящата сесия през м. юни 2019 г. Крайният срок за изпращане на кандидатурите в ИПА е 1 февруари 2019 г.
· Да са държавни служители;
· Да са заемали длъжност с функции по въпросите на ЕС в продължение на не повече от 5 години;
· Да работят ежедневно с досиета на ЕС;
· Да не са работили или да не са били на стаж в институции на ЕС или други органи, като например Постоянното представителство на Република България в Европейския съюз.
· Актуална автобиография;
· Кратко мотивационно писмо за участие в програмата;
· Попълнен формуляр ”Jobshadowing”(приложен). Същият може да се изтегли от интернет-страницата на ИПА: http://www.ipa.government.bg – секция „Обучения“ – раздел „Възможности за обучения в чужбина“ – подраздел Еразъм за публичната администрация" - „Процедура за кандидатстване“.
Кандидатурите следва да бъдат изпратени в ИПА до 01.02.2019 г. на хартиен носител и по електронен път на имейл: a.nyazieva [@] ipa.government.bg
За допълнителна информация можете да се обръщате към Айлин Ниязиева, младши експерт в ИПА, тел.: 02/940 25 61.
Повече информация за настоящата сесия може да видите тук.
Алтернативи на фор...
Пет. Февр. 2017
Обучение в Daegu G...
Ср. Авг. 2017